Edgar de Wahl

Hiel Edgar Alexis Robert de Wahl ü von Wahl (pämotöl 1867 gustul 23 in Olviopol (Lampörän Rusänik), ädeadöl 1948 mäzul 9 in Tallinn (Balatam Sovyätik)) äbinom tidan, matematan ä pükavan Lestiyänik tribüta Baltik⸗Deutänik, sevädik se mekavapük pedatiköl fa om, sevabo el ,Occidental’ (latikumo pävotanemöl ad ,Interlingue’).

 Lifajenäd 
El ,Von Wahl’ pämotob tö Olviopol: vilag in provin: ,Qärson’ in Lukrayän nutimik. Ästudom in Sankt-Peterburg ed älifädom pluamadili lifa okik in Lestiyän.

Primiko el ,Von Wahl’ äbinom Volapükan. Latikumo äbinom balan gebanas balid Sperantapüka, ab pos yels mödik älüvom Sperantamufi ed äprimom ad bevobön yufapüki okik. Ün yel 1922 äpübom ”kiki” ad pük at, penemöl ,Occidental’ ä pestaböl su püks Lindäna⸗Germänik. Äpübom i nümi balid gaseda: ,Kosmoglott’ (latikumo: ,Cosmoglotta’). Bü Volakrig telid el ,Occidental’ äbinon sekaliegik, ab demü krig gebanef ädädikon e plöp püka päropon. Pos deadam ela ,Von Wahl’ nem püka päcenon ad ,Interlingue’, ab demü bitikam yufapüka nulik: ela ,Interlingua’ < äperon veüti.

Klad:Matematans
Klad:Datuvans mekavapükas
Klad:Volapükans in Lestiyän
Klad:Interlingue
Klad:Moteds ün 1867
Klad:Deadams ün 1948